CELEX: 32019D1740
Language: el
Date: 2019-10-18 00:00:00
Title: Απόφαση (ΕΕ) 2019/1740 του Ευρωπαϊκού Συμβουλίου της 18ης Οκτωβρίου 2019 σχετικά με τον διορισμό του Προέδρου της Ευρωπαϊκής Κεντρικής Τράπεζας

21.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 267/1
               
            
         ΑΠΟΦΑΣΗ (ΕΕ) 2019/1740 ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
         της 18ης Οκτωβρίου 2019
         σχετικά με τον διορισμό του Προέδρου της Ευρωπαϊκής Κεντρικής Τράπεζας
         ΤΟ ΕΥΡΩΠΑΪΚΟ ΣΥΜΒΟΥΛΙΟ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2 αυτής,
         Έχοντας υπόψη τη σύσταση του Συμβουλίου της Ευρωπαϊκής Ένωσης (1),
         Έχοντας υπόψη τη γνώμη του Ευρωπαϊκού Κοινοβουλίου (2),
         Έχοντας υπόψη τη γνώμη του Διοικητικού Συμβουλίου της Ευρωπαϊκής Κεντρικής Τράπεζας (3),
         Εκτιμώντας τα ακόλουθα:
         
                     (1)
                  
                  
                     Η θητεία του Προέδρου της Ευρωπαϊκής Κεντρικής Τράπεζας, κ. Mario DRAGHI, που είχε διοριστεί με την απόφαση 2011/386/ΕΕ του Ευρωπαϊκού Συμβουλίου (4), λήγει στις 31 Οκτωβρίου 2019 και είναι επομένως αναγκαίο να διορισθεί νέος πρόεδρος της Ευρωπαϊκής Κεντρικής Τράπεζας.
                  
               
                     (2)
                  
                  
                     Το Ευρωπαϊκό Συμβούλιο επιθυμεί να διορίσει την κα Christine LAGARDE η οποία, κατά τη γνώμη του Ευρωπαϊκού Συμβουλίου, πληροί όλες τις απαιτήσεις του άρθρου 283, παράγραφος 2 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Christine LAGARDE διορίζεται Πρόεδρος της Ευρωπαϊκής Κεντρικής Τράπεζας για θητεία οκτώ ετών από την 1η Νοεμβρίου 2019.
         
         
            Άρθρο 2
            Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Άρθρο 3
            Η παρούσα απόφαση αρχίζει να ισχύει την ημερομηνία έκδοσής της.
         
         
            Βρυξέλλες, 18 Οκτωβρίου 2019.
            
               
                  Για το Ευρωπαϊκό Συμβούλιο
               
               
                  Ο Πρόεδρος
               
               D. TUSK
            
         
         
            (1)  ΕΕ C 235 της 12.7.2019, σ. 1.
         
            (2)  Γνώμη που διατυπώθηκε στις 17 Σεπτεμβρίου 2019 (δεν έχει ακόμα δημοσιευθεί στην Επίσημη Εφημερίδα).
         
            (3)  ΕΕ C 258 της 1.8.2019, σ. 2.
         
            (4)  Απόφαση 2011/386/ΕΕ του Ευρωπαϊκού Συμβουλίου, της 24ης Ιουνίου 2011, σχετικά με τον διορισμό του προέδρου της Ευρωπαϊκής Κεντρικής Τράπεζας (ΕΕ L 173 της 1.7.2011, σ. 8).